Αίτηση για τη χορήγηση στεγαστικού επιδόματος.
Η εγκύκλιος καθορίζει τις προϋποθέσεις και τα απαιτούμενα δικαιολογητικά για τη χορήγηση στεγαστικού επιδόματος. Η αίτηση πραγματοποιείται ηλεκτρονικά μέσω πλατφόρμας. Σε περίπτωση μη διασταύρωσης κάποιων στοιχείων υπάρχει υπόδειξη στην ηλεκτρονική εφαρμογή έτσι ώστε να προσκομιστούν τα απαραίτητα δικαιολογητικά προς έλεγχο από τις αρμόδιες υπηρεσίες των ΑΕΙ.
Το ετήσιο οικογενειακό εισόδημα του προηγούμενου έτους να μην υπερβαίνει τα 30.000 € προσαυξανόμενο κατά 3.000 € για κάθε εξαρτώμενο τέκνο, πέραν του ενός.
Ο φοιτητής πρέπει να διαμένει σε μισθωμένη οικία λόγω των σπουδών του σε πόλη άλλη της κύριας κατοικίας του, στην οποία ο ίδιος ή οι γονείς του να μην έχουν πλήρη κυριότητα ή επικαρπία κατοικίας. Η μίσθωση θα πρέπει να είναι σε ισχύ τουλάχιστον για έξι μήνες.
Ο αιτών να είναι κάτοχος κωδικών TAXISnet.
Ο φοιτητής για τον οποίο χορηγείται το επίδομα να είναι Έλληνας υπήκοος ή υπήκοος άλλης χώρας της Ευρωπαϊκής Ένωσης.
Ο φοιτητής να είναι κάτοχος ακαδημαϊκής ταυτότητας σε ισχύ.
Δηλώνεται ο ΑΦΜ του φοιτητή και του γονέα που βαρύνει ο φοιτητής, εάν δικαιούχος είναι ο γονέας. Στην περίπτωση διαζευγμένων ή εν διαστάσει συζύγων, δικαιούχος του επιδόματος είναι ο γονέας τον οποίο βαρύνει ο φοιτητής. Θα πρέπει να έχει υποβληθεί φορολογική δήλωση του γονέα για το έτος που υποβάλλεται η αίτηση για το στεγαστικό επίδομα.
Οι γονείς του φοιτητή ή ο ίδιος να μην είναι κύριοι ή επικαρπωτές κατοικιών (ιδιοχρησιμοποιημένων ή εκμισθωμένων) που υπερβαίνουν τα διακόσια (200) τ.μ. αθροιστικά, με εξαίρεση κατοικίες ή διαμερίσματα που βρίσκονται σε δήμο ή κοινότητα με πληθυσμό λιγότερο των 3.000 κατοίκων.
Ο φοιτητής να έχει εξεταστεί επιτυχώς στα μισά μαθήματα του προηγούμενου ακαδημαϊκού έτους για το οποίο αιτείται το επίδομα.
Κατ εξαίρεση δικαιούχος είναι ο ίδιος ο φοιτητής εφόσον: α) είναι ορφανός από τους δύο γονείς, ή β) οι γονείς του είναι κάτοικοι εξωτερικού ή γ) είναι πάνω από 25 ετών ή δ) είναι υπόχρεος σε υποβολή φορολογικής δήλωσης και δεν θεωρείται εξαρτώμενο μέλος, σύμφωνα με το άρθρο 11 του ν. 4172/2013. Στην περίπτωση αυτή, δηλώνει μόνο τον ΑΦΜ του /της συζύγου του (αν υφίσταται).
Οι αιτήσεις για τη χορήγηση του στεγαστικού επιδόματος για κάθε ακαδημαϊκό έτος, υποβάλλονται εντός προθεσμίας, από 1 έως 30 Ιουνίου εκάστου έτους, εκτός αν ορισθεί διαφορετικά με εγκύκλιο του Υπουργείου Παιδείας και Θρησκευμάτων.
Στην περίπτωση φοιτητή που συγκατοικεί με άλλο προπτυχιακό φοιτητή ΑΕΙ που φοιτά για την απόκτηση πρώτου πτυχίου και δεν έχει υπερβεί τη διάρκεια φοίτησής ως προς τα εξάμηνα που απαιτούνται για τη λήψη του πτυχίου, σύμφωνα με το πρόγραμμα σπουδών, κι εφόσον τα Τμήματα/Σχολές σπουδών του φοιτητή και του συγκατοικούντος φοιτητή βρίσκονται στην ίδια πόλη ή περιφερειακή ενότητα, χορηγείται ετήσιο στεγαστικό επίδομα ίσο με 2.000 ευρώ.
Ο συγκατοικών φοιτητής δεν είναι κάτοχος άλλου πτυχίου ΑΕΙ και δεν έχει υπερβεί το προβλεπόμενο από τον Κανονισμό Σπουδών χρονικό όριο εξαμήνων φοίτησης.
Ο συγκατοικών φοιτητής φοιτά στην ίδια πόλη ή περιφερειακή ενότητα σπουδών με τον φοιτητή για τον οποίο γίνεται η αίτηση φοιτητικού στεγαστικού επιδόματος.
Ο ΑΦΜ που έχει δηλωθεί ως μισθωτής για λογαριασμό του έτερου φοιτητή ταυτίζεται με τον ΑΦΜ του συγκατοικούντος φοιτητή ή συμπεριλαμβάνει τον φοιτητή ως προστατευόμενο τέκνο στη φορολογική δήλωση του.
Το μισθωτήριο της αίτησης φοιτητικού στεγαστικού επιδόματος περιλαμβάνει ως μισθωτή τον ΑΦΜ που δηλώθηκε για τον συγκατοικούντα φοιτητή.
Η διαδικασία αφορά στη χορήγηση ετήσιου στεγαστικού επιδόματος 1.500 € σε φοιτητές των Ανώτατων Εκπαιδευτικών Ιδρυμάτων που πληρούν συγκεκριμένες προϋποθέσεις και κριτήρια, σύμφωνα με το υφιστάμενο θεσμικό πλαίσιο. Το επίδομα ορίζεται στα 2.000 € αποκλειστικά για τους δικαιούχους που φοιτούν σε ΑΕΙ εκτός της Περιφέρειας Αττικής ή της Περιφερειακής Ενότητας Θεσσαλονίκης. Στην περίπτωση συγκατοίκησης καταβάλλεται το ποσό των 2.000 €. Αποκλειστικά στην περίπτωση δικαιούχου που φοιτά σε ΑΕΙ εκτός της Περιφέρειας Αττικής ή της Περιφερειακής Ενότητας Θεσσαλονίκης και συγκατοικεί με άλλο φοιτητή στην ίδια μισθωμένη κατοικία, το επίδομα ορίζεται στον ποσό των 2.500 €.
Δικαιολογητικά που αφορούν στο εισόδημα και στην περιουσιακή κατάσταση του δικαιούχου.
Στην περίπτωση που οι γονείς του φοιτητή είναι κάτοικοι εξωτερικού, ο φοιτητής υποχρεούται να προσκομίσει στην αρμόδια υπηρεσία του ιδρύματος όλα τα δικαιολογητικά που αφορούν στο εισόδημα και στην περιουσιακή του κατάσταση τόσο του ιδίου όσο και των γονέων του ή του γονέα τον οποίο βαρύνει, αν αυτός είναι διαζευγμένος ή είναι άγαμη μητέρα ή έχει αποβιώσει ο ένας γονέας τόσο για την Ελλάδα όσο και για το εξωτερικό. Τα δικαιολογητικά της αλλοδαπής πρέπει να είναι επίσημα μεταφρασμένα με ευθύνη του δικαιούχου.
Κατάθεση από τον αιτούντα (δια ζώσης ή ταχυδρομικά)
Χορήγηση ετήσιου στεγαστικού επιδόματος σε φοιτητές των Ανώτατων Εκπαιδευτικών Ιδρυμάτων
Διεύθυνση Οργανωτικής και Ακαδημαϊκής Ανάπτυξης
Οι αιτήσεις για τη χορήγηση του στεγαστικού επιδόματος για κάθε ακαδημαϊκό έτος, υποβάλλονται ηλεκτρονικά σε ειδική εφαρμογή. Το πληροφοριακό σύστημα υποβολής των αιτήσεων για τη χορήγηση του στεγαστικού επιδόματος υποστηρίζεται από το ΕΔΥΤΕ Α.Ε.. Εκδίδεται σχετικό Δελτίο Τύπου από το Υπουργείο Παιδείας πριν την έναρξη υποβολής των ηλεκτρονικών αιτήσεων.
Περί χορήγησης στεγαστικού επιδόματος σε φοιτητές.
Τροποποίηση της 140832/Ζ1/25-8-2017 Κοινής Υπουργικής Απόφασης ως προς το ότι στο σύνολο των τετραγωνικών μέτρων (200 τ.μ.) δεν προσμετρώνται τα ημιτελή κτίσματα.
Καθορισμός διαδικασίας και δικαιολογητικών για τη χορήγηση του στεγαστικού επιδόματος στους φοιτητές των Ιδρυμάτων της Ανώτατης Εκπαίδευσης.
Τροποποίηση της υπό στοιχεία 140832/Ζ1/25-8-2017 απόφασης των Υπουργών Παιδείας, Έρευνας και Θρησκευμάτων και Οικονομικών "Καθορισμός διαδικασίας και δικαιολογητικών για τη χορήγηση του στεγαστικού επιδόματος στους φοιτητές των Ιδρυμάτων της Ανώτατης Εκπαίδευσης"(Β΄2993), όπως τροποποιήθηκε με την υπό στοιχεία 72647/ζ1/10-5-2019 (Β΄1688) όμοια.
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Σε περίπτωση απόρριψης, ο/η αιτών/ούσα δύναται να υποβάλει ένσταση - αίτηση θεραπείας εντός ενός (1) μηνός από την γνωστοποίηση του απορριπτικού αποτελέσματος, αποκλειστικά στις υπηρεσίες του ιδρύματος. Οι αρμόδιες υπηρεσίες του Ιδρύματος μπορούν να ζητήσουν οποιοδήποτε πρόσθετο δικαιολογητικό κρίνουν απαραίτητο για την εξέταση της ένστασης - αίτησης θεραπείας. Αν η ένσταση - αίτηση θεραπείας δεν γίνει αποδεκτή, τότε η αίτηση απορρίπτεται οριστικά.
Έκδοση της σχετικής εγκυκλίου, σύμφωνα με το θεσμικό πλαίσιο, η οποία περιλαμβάνει τους όρους, τις προϋποθέσεις καθώς και τη διαδικασία χορήγησης του στεγαστικού επιδόματος. Αποστέλλεται στα ΑΕΙ και εκδίδεται και σχετικό Δελτίο Τύπου από το Υπουργείο Παιδείας και Θρησκευμάτων, προκειμένου να λάβουν γνώση οι ενδιαφερόμενοι.
Υποβολή των αιτήσεων ηλεκτρονικά σε ειδική εφαρμογή εντός του μήνα Ιουνίου εκάστου ακαδημαϊκού έτους από δικαιούχους που πληρούν τους όρους και τις προϋποθέσεις που αναφέρει η σχετική εγκύκλιος.
Η αίτηση ελέγχεται μέσω ηλεκτρονικών διασταυρώσεων ως προς τα δηλωθέντα στοιχεία. Σε περίπτωση μη διασταύρωσης κάποιων στοιχείων υπάρχει υπόδειξη στην ηλεκτρονική εφαρμογή έτσι ώστε να προσκομιστούν τα απαραίτητα δικαιολογητικά προς έλεγχο από τις αρμόδιες υπηρεσίες των ΑΕΙ. Σε περίπτωση μη πλήρωσης κάποιου κριτηρίου, η αίτηση απορρίπτεται. Οι λόγοι της απόρριψης αναγράφονται στην ηλεκτρονική εφαρμογή και λαμβάνει γνώση ο/η αιτών/ούσα. Σε περίπτωση απόρριψης ο/η αιτών/ούσα δύναται να υποβάλει ένσταση - αίτηση θεραπείας. Οι αρμόδιες υπηρεσίες του Ιδρύματος μπορούν να ζητήσουν οποιοδήποτε πρόσθετο δικαιολογητικό κρίνουν απαραίτητο για την εξέταση της ένστασης - αίτησης θεραπείας. Αν η ένσταση - αίτηση θεραπείας δεν γίνει αποδεκτή τότε η αίτηση απορρίπτεται οριστικά.
Σε περίπτωση μη διασταύρωσης κάποιων στοιχείων οι αρμόδιες υπηρεσίες των ΑΕΙ ελέγχουν τα προσκομιζόμενα δικαιολογητικά που η ηλεκτρονική εφαρμογή έχει υποδείξει και βεβαιώνουν την αποδοχή ή μη των δηλωθέντων στοιχείων στην αίτηση, επιλέγοντας το αντίστοιχο πεδίο της ηλεκτρονικής εφαρμογής.
Ο δικαιούχος αποστέλλει με όποιο τρόπο του υποδείξει η αρμόδια υπηρεσία του εκπαιδευτικού ιδρύματος (email, δια ζώσης ή ταχυδρομικά) τα απαιτούμενα συμπληρωματικά δικαιολογητικά.
Οι αρμόδιες υπηρεσίες των εκπαιδευτικών ιδρυμάτων αξιολογούν τα συμπληρωματικά δικαιολογητικά που υπέβαλε ο δικαιούχος.
Οι αρμόδιες υπηρεσίες των εκπαιδευτικών ιδρυμάτων εκδίδουν εγκριτική ή απορριπτική απόφαση καταβολής επιδόματος.
Οι αρμόδιες υπηρεσίες του εκπαιδευτικού ιδρύματος γνωστοποιούν το αποτέλεσμα στον δικαιούχο.
Σε περίπτωση διασταύρωσης όλων των δηλωθέντων στοιχείων, η αίτηση προχωράει χωρίς επεξεργασία προς έγκριση.
Η επεξεργασία της αίτησης και η έγκριση της καταβολής του επιδόματος γίνεται με βάση: α) τα υπευθύνως από τον αιτούντα δηλωθέντα στοιχεία, β) τις ηλεκτρονικές διασταυρώσεις ως προς τα δηλωθέντα στοιχεία και γ) τα προσκομιζόμενα δικαιολογητικά όπου αυτά απαιτούνται. Εάν μετά την επεξεργασία της αίτησης, προκύψει ότι πληρούνται τα κριτήρια χορήγησης του επιδόματος, η αίτηση γίνεται δεκτή. Σε περίπτωση μη πλήρωσης κάποιου κριτηρίου, η αίτηση απορρίπτεται. Οι λόγοι της απόρριψης αναγράφονται στην ηλεκτρονική εφαρμογή και λαμβάνει γνώση ο/η αιτών/ούσα.
Σε περίπτωση απόρριψης ο/η αιτών/ούσα δύναται να υποβάλει ένσταση - αίτηση θεραπείας. Οι αρμόδιες υπηρεσίες του Ιδρύματος μπορούν να ζητήσουν οποιοδήποτε πρόσθετο δικαιολογητικό κρίνουν απαραίτητο για την εξέταση της ένστασης - αίτησης θεραπείας. Αν η ένσταση - αίτηση θεραπείας δεν γίνει αποδεκτή τότε η αίτηση απορρίπτεται οριστικά.
Έκδοση των σχετικών ενταλμάτων από τις οικονομικές υπηρεσίες εκάστου Ιδρύματος και καταβολή του ποσού στον λογαριασμό εκάστου δικαιούχου.
Οι αρμόδιες υπηρεσίες των εκπαιδευτικών ιδρυμάτων (π.χ. Τμήματα Φοιτητικής Μέριμνας, οικονομικές υπηρεσίες των ΑΕΙ κλπ) μπορούν να ζητήσουν οποιοδήποτε πρόσθετο δικαιολογητικό κρίνουν για την αξιολόγηση της αίτησης.
Οι αιτήσεις υποβάλλονται στην πλατφόρμα: https://stegastiko.minedu.gov.gr/
Μη διασταύρωση των στοιχείων - Επεξεργασία της αίτησης
Ζητούνται συμπληρωματικά στοιχεία για την αξιολόγηση της αίτησης
Έγκριση ή απόρριψη της καταβολής επιδόματος
Γνωστοποίηση εγκριτικού ή απορριπτικού αποτελέσματος στον δικαιούχο.
Έγγραφο δημόσιας υπηρεσίας/δημόσιου φορέα